# Akira Kurosawa

### Wikipedia

Akira Kurosawa (黒澤 明 Kurosawa Akira, 23. maaliskuuta 1910 – 6. syyskuuta 1998) oli japanilainen elokuvaohjaaja, käsikirjoittaja ja tuottaja.

Kurosawa on ehkä Japanin tunnetuin elokuvaohjaaja. Hänen elokuvansa ovat vaikuttaneet kokonaiseen elokuvantekijöiden sukupolveen. Kurosawan ensimmäinen elokuva, Sugata sanshiro, julkaistiin vuonna 1943 ja viimeinen vuonna 1993. Vain harvoilla elokuvantekijöillä on ollut yhtä pitkä tai arvostettu ura.

Kurosawa syntyi 23. maaliskuuta 1910, Omorissa, Tokiossa. Elämänsä aikana hän näki Japanin muutoksen kehitysmaasta talousmahdiksi. Vaikka Kurosawa muistetaankin parhaiten hänen 1950- ja 1960-luvulla tekemistään elokuvista, jatkoi hän ohjaus- ja käsikirjoitustyötä aina kuolemaansa asti. Hän kuoli 6. syyskuuta 1998, Setagayassa, Tokiossa.

Kurosawan tunnetuimmat elokuvat sijoittuvat Japanin feodaaliaikaan (noin 1200 — 1600). Eräiden elokuvien tarinat ovat sovituksia William Shakespearen töistä: Ran perustuu Kuningas Leariin ja Seittien linna Macbethiin.

Kurosawa ohjasi myös sovituksia venäläisistä romaaneista, esimerkkinä Fjodor Dostojevskin Idiootti. 16 hänen filmiään, jotka valmistuivat 1948 — 1964 sisälsivät paljon samoja näyttelijöitä, parhaimpana esimerkkinä Toshiro Mifune, joka esiintyi Kurosawan elokuvissa vuodesta 1948 vuoteen 1964.

Vuonna 1965 valmistuneen Punaparran jälkeen Kurosawa vaihtoi tyyliään ja alkoi työskennellä värielokuvien parissa. Hänen seuraava elokuvansa, Dodes´ka-den, kuvaus kadulla elävistä köyhistä ihmisistä, ei ollut kaupallinen menestys. Kurosawa siirtyi seuraavaksi ohjaamaan Hollywood-projektia Tora! Tora! Tora!, mutta 20th Century Fox korvasi hänet Kinji Fukasakulla ennen filmin valmistumista.

Kurosawa yritti tämän jälkeen itsemurhaa, mutta hän ei kuollut. Hän jatkoi filmien tekoa ohjaamalla elokuvan Dersu Uzala, joka voitti Oscarin. Elokuvaa Ran voidaan pitää Kurosawan uran yhtenä parhaimmista elokuvista ja se saavuttikin erittäin suuren kansainvälisen menestyksen. Kurosawan viimeisiä elokuvia olivat Akira Kurosawan unet, Elokuun rapsodia ja Madâ dâ yo.

## [muokkaa] Filmografia

- Madâ dâ yo (1993)
- Elokuun rapsodia (Hachigatsu no kyoshikyoku, 1991)
- Akira Kurosawan unet (Yume,1990)
- Ran (1985)
- Kagemusha - varjokenraali (Kagemusha, 1980)
- Dersu Uzala (1975)
- Köyhän pikajuna (Dodes´ka-den, 1970)
- Punaparta (Akahige, 1965)
- Taivas ja helvetti (Tengoku to jigoku, 1963)
- Samuraimiekka (Tsubaki Sanjuro, 1962)
- Yojimbo (Yojinbo, 1961)
- Pahat nukkuvat hyvin (Warui yatsu hodo yoku nemuru, 1960)
- Kätketty linnake (Kakushi toride no san akunin, 1958)
- Pohjalla (Donzoko, 1957)
- Seittien linna (Kumonosu jo, 1957)
- Elän pelossa (Ikimono no kiroku, 1955)
- Seitsemän Samuraita (Shichinin no Samurai, 1954)
- Ikiru - tuomittu (Ikiru, 1952)
- Idiootti (Hakuchi, 1951)
- Rashomon - paholaisen temppeli (Rashomon, 1950)
- Skandaali (Shubun, 1950)
- Kulkukoira (Nora inu, 1949)
- Hiljainen kaksintaistelu (Shizukanaru ketto, 1949)
- Juopunut enkeli (Yoidore tenshi, 1948)
- Ihmeellinen sunnuntai (Subarashiki nichiyobi, 1947)
- En valita suoruuttani (Waga seishun ni kuinashi, 1946)
- Asu o tsukuru hitobito (1946)
- Ne jotka astuvat tiikerin hännälle (Tora no o wo fumu otokotachi, 1945)
- Zoku sugata sanshiro (1945)
- Kaikkein kaunein (Ichiban utsukushiku, 1944)
- Sugata sanshiro (1943)

## [muokkaa] Lähteet

- Suomen elokuva-arkisto

## [muokkaa] Aiheesta muualla

- Akira Kurosawa Internet Movie Databasessa (IMDb.com)
- Akira Kurosawa News and Information

| Tämä elokuvaohjaajasta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/k/i/Akira_Kurosawa_899a.html

Luokat: Elokuvaohjaajatyngät | Japanilaiset elokuvaohjaajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- বাংলা
- Bosanski
- Brezhoneg
- Català
- Чăвашла
- Česky
- Dansk
- Deutsch
- Eesti
- English
- Español
- Esperanto
- Euskara
- Français
- Galego
- 한국어
- Hrvatski
- Ido
- Italiano
- עברית
- ಕನ್ನಡ
- ქართული
- Lëtzebuergesch
- Magyar
- Nederlands
- 日本語
- Norsk (bokmål)
- Norsk (nynorsk)
- Occitan
- Polski
- Português
- Română
- Русский
- Shqip
- Slovenčina
- Slovenščina
- Srpskohrvatski / Српскохрватски
- Svenska
- தமிழ்
- Тоҷикӣ
- Türkçe
- Українська
- 中文